IMF เชื่อมั่นเศรษฐกิจจีนมีแนวโน้มขยายตัว 6.5-7.5% ในปี 58
IMF เชื่อมั่นเศรษฐกิจจีนมีแนวโน้มขยายตัว 6.5-7.5% ในปี 58
7 ต.ค. 2558

รายงาน World Economic Outlook ฉบับล่าสุดของกองทุนการเงินระหว่างประเทศ (IMF) เปิดเผยว่า IMF มีความเชื่อมั่นว่าผลิตภัณฑ์มวลรวมในประเทศ (จีดีพี) ของจีนจะขยายตัว 6.5%-7.5% ในปี 2558
การที่จีนใช้มาตรการทางการคลังต่างๆ และการลงทุนในโครงสร้างพื้นฐานของจีนเป็นปัจจัยหลักที่หนุนการขยายตัวทางเศรษฐกิจในปีนี้
นายโมริซ ออบส์ทเฟด ที่ปรึกษาด้านเศรษฐกิจของ IMF กล่าวว่า เศรษฐกิจจีนที่มีการเติบโตในรูปแบบใหม่ รวมทั้งราคาสินค้าโภคภัณฑ์ที่ร่วงลง และการดำเนินนโยบายการเงินที่ใกล้เข้าสู่ภาวะปกติของสหรัฐ ถือเป็นปัจจัยหลักที่จะส่งผลกระทบต่อเศรษฐกิจทั่วโลก และทำให้เศรษฐกิจโลกขยายตัวเพียง 3.1% ในปี 2558
ทั้งนี้ การที่ IMF สนับสนุนการตัดสินใจของจีนนั้น ถือเป็นสิ่งสำคัญ เนื่องจากอาจจะส่งผลต่อการตัดสินใจของ IMF ในการรวมสกุลเงินหยวนของจีนเข้าสู่ตระกร้าสกุลเงิน SDR ในเดือนพ.ย.